Πήκτης

Ο Πήκτης ήταν βυζαντινός αξιωματούχος, Αρμενικής καταγωγής, στρατηγός και Δούξ Αντιόχειας ανάμεσα στο 1064-1067. 

Το πραγματικό του όνομά είναι άγνωστο, στις πηγές αναφέρεται σαν "Pext" ή "Bakhd" που πιστεύεται ότι είναι παραφθορά του βυζαντινού τίτλου του Βέστη. Επίσης ταυτίζεται με έναν αρμένιο αξιωματούχο, με καταγωγή το Ανίον, που είχε ασπαστεί την ορθόδοξη πίστη και είχε δολοφονηθεί από έναν καλόγερο στην Κιλικία μετά από λίγα χρόνια κι αναφέρεται με το ίδιο όνομα. Διασώζεται η σφραγίδα σε μολυβδόβουλο ενός Γεωργίου Πήκτη και υπάρχει η εκδοχή το Pext να είναι παραφθορά του ονόματος Πήκτης.

Ο Πήκτης αναφέρεται κατά την θητεία του ότι πολιόρκησε και κατέλαβε το Φρούριο Ασφούνα, ενώ σε μία μάχη με τους Τουρκομάνους προδόθηκε από τον δούκα Εδέσσης, Θεόδωρο Πηγονίτη, και ηττήθηκε.

Παραπομπές

Πηγές 
 Γεώργιος Α. Λεβενιώτης, Η πολιτική κατάρρευση του Βυζαντίου στην ανατολή, Θεσσαλονίκη 2007.

Βυζαντινοί διοικητές της Αντιόχειας
Βυζαντινοί δούκες
Βυζαντινοί στρατηγοί
Βυζαντινοί αρμενικής καταγωγής
Βυζαντινοί του 11ου αιώνα
Βυζαντινοί Βέστες